SET เปิดเช้าหลุด 1,600 จุด ผวาเฟดขึ้นดบ.แรง-บอนด์ยีลด์พุ่ง
SET เปิดเช้าหลุด 1,600 จุด หวั่นเฟดขึ้นดบ.แรง สกัดเงินเฟ้อ-บอนด์ยีลด์พุ่ง 3.3% จับตาแนวรับถัดไป 1,570-1,580 จุด
SET เปิดเช้าหลุด 1,600 จุด หวั่นเฟดขึ้นดบ.แรง สกัดเงินเฟ้อ-บอนด์ยีลด์พุ่ง 3.3% จับตาแนวรับถัดไป 1,570-1,580 จุด
14 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:22 น. อยู่ที่ 1,592.53 จุด ลดลง 7.53 จุด หรือ 0.47% สูงสุดที่ 1,603.87 จุด ต่ำสุดที่ 1,590.75 จุด มูลค่าการซื้อขาย 1.37 หมื่นล้านบาท
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งตัวลงตามตลาดหุ้นอื่นในภูมิภาคเอเชียและตลาดหุ้นทั่วโลก โดยถูกกดดันจากธนาคารกลางสหรัฐฯ (เฟด) อาจใช้ยาแรงในการปรับขึ้นอัตราดอกเบี้ยที่ 0.75% สูงกว่าคาดการณ์เดิมที่ 0.5% เพื่อสกัดเงินเฟ้อ ส่งผลให้อัตราผลตอบแทนพันธบัตรรัฐบาลสหรัฐ (Bond Yield) อายุ 10 ปี ปรับตัวขึ้นต่อเนื่อง พุ่งเหนือ 3.3% และค่าเงินดอลลาร์สหรัฐฯ แข็งค่าขึ้นกดดันต่อภาวะการลงทุน ทำให้ตลาดหุ้นสหรัฐฯ ได้เข้าสู่ตลาดหมี (Bear Market) เป็นที่เรียบร้อยแล้ว
สำหรับวันนี้ติดตามการประชุมคณะรัฐมนตรี (ครม.) ซึ่งจะมีการออกมาตรการเกี่ยวกับสิทธิโครงการเราเที่ยวด้วยกัน และการคุมค่าการกลั่น ส่วนต่างประเทศให้ติดตามการประชุมธนาคารกลางสหรัฐฯ (เฟด) ซึ่งจะมีขึ้นในวันที่ 14-15 มิ.ย.นี้ ให้แนวรับไว้ที่ 1,570-1,580 จุด และแนวต้าน 1,620 จุด